Nordiske skogforskere danner nettverk

Fra 2005 er det i regi av Samnordisk skogforskning (SNS) etablert fire avanserte nordiske forskningsnettverk. I nettverkene deltar forskningsinstitusjoner fra alle de nordiske landene. Tre av nettverkene har også deltakere fra baltiske land. SNS har i denne første runden bevilget 1,5 millioner NOK for 2005 til etablering og drift av nettverkene og det er gitt bevilgningtilsagn for ytterligere fire år.  

Hensikten med å etablere avanserte nordiske nettverk eller Centres of advanced research (CAR) er å utnytte de samlede nordiske FoU-ressursene innen skogforskning mest mulig effektivt ved å skape synergi og unngå overlappende virksomhet. 

Ordningen ble første gang utlyst våren 2004 med fokus på følgende områder:

· Skoglig genetikk og planteforedling

· Skogbrukets driftsteknikk 

· Skog, vann og biodiversitet

· Bynært skogbruk

· Skogsykdom/skogsdød 

· Treteknologi (wood material science)

Innen fristen var det kommet inn fem søknader som ble behandlet i Styret for SNS høsten 2004. Fire av de fem søknadene ble innvilget, og nettverkene er nå i ferd med å etablere seg. Målet er at nettverkene skal framstå som et fellesnordisk skogforskningsprogram innenfor et avgrenset fagområde. Deltakerne i nettverket skal koordinere strategier og handlingsplaner slik at det legges til rette for et praktisk samarbeid med ansvars- og arbeidsdeling for å oppnå mest mulig effektiv utnyttelse av både forskerpersonell og økonomisk innsats. Midlene fra SNS skal dekke etablering og drift av nettverket, mens institusjonene/deltakerlandene selv bidrar med forskningsmidler fra sine nasjonale budsjetter.

Følgende fire CAR-nettverk er satt i gang i 2005:
· Virtuelt center for avanceret forskning i by-skovbrug (CARe-FOR-US). Nettverket ledes av Skov & Landskap/KVL og har deltakere fra Island, Norge, Sverige, Finland, Estland og Latvia. 
· Miljøgoder i nordisk skovbrug. Nettverket ledes av Skov & Landskap/KVL og har deltakere fra Sverige, Island, Norge, Finland, Latvia og Litauen.
· Avansert nordisk forskernettverk for skogtrærnes genetikk og planteforedling – GENECAR. Nettverket ledes av Norsk institutt for skogforskning og har deltakere fra Sverige, Danmark, Finland og Island
· Operations Systems - Centre of Advanced Research (OSCAR). Ledes av Skogforsk i Sverige og har deltakere fra Danmark, Finland og Norge.
Informasjon fra nettverkene vil bli tilgjengelige på nettet med pekere fra SNS’ hjemmesider. 

Lenker og kontaktpersoner:
SNS hjemmeside: www.nordiskskogforskning.org
CAR-bevilgninger: http://www.program.forskningsradet.no/sns/car/
Kontaktperson i SNS: Olav Gislerud  og@rcn.no 
Virtuelt center for avanceret forskning i by-skovbrug 
Kontaktperson: Cecil C. Konijendijk cck@kvl.dk
Milljøgoder i nordisk skovbrug

Kontaktperson: Per Gundersen pgu@kvl.dk
GENECAR  Kontaktperson: Tore Skrøppa tore.skroppa@skogforsk.no
OSCAR Kontaktperson: Magnus Thor magnus.thor@skogforsk.se
